На основу члана 27. став 10. Закона о јавној својини („Службени гласник РС'', број 72/11, 88/13, 105/14, 104/16-др. закон и 108/16), члана 32. Закона о локалној самоуправи („Службени гласник РС“, број 129/07, 83/14 - др. закон и 101/16- др. закон) и члана 41. и 138. Статута Општине Владичин Хан („Службени гласник Пчињског округа“, број 21/08 и 8/09 и „Службени гласник грaда Врања“, број 11/13), Скупштина општине Владичин Хан на седници одржаној дана 26.02.2017. донела је

**О Д Л У К У**

**О ДАВАЊУ ОБЈЕКТА НА КОРИШЋЕЊЕ ДОМУ ЗДРАВЉА**

**ВЛАДИЧИН ХАН, УЛ. НИКОЛЕ ТЕСЛЕ ББ**

**Члан 1.**

Овом Одлуком Општина Владичин Хана, Дому здравља Владичин Хан, ул. Николе Тесле бб, даје на коришћење зграду здравства-здравствена станица, саграђену на кп.бр. 2167/1, уписана као зграда бр. 1, у ЛН 2074 КО Прекодолце.

**Члан 2.**

Зграда из чл. 1. ове Одлуке, која је у јавној својини општине Владичин Хан, даје се на коришћење Дому здравља Владичин Хан, ул. Николе Тесле бб, без накнаде.

**Члан 3.**

Ова Одлука ступа на снагу осмог дана од дана објављивања у „Службеном гласнику Града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-23/15/2017-01**

**П Р Е Д С Е Д Н И Ц А**

**Данијела Поповић**